Diari Oficial de la Generalitat Valenciana


Sumari del DOGV 4940, del 07-02-2005 (2005/1086)

Informació pública de l'alternativa tècnica proposta de programa, composta de pla parcial del sector Finca Betíes.
------------------------------------------------------------------------------------------------------------------

### Dades del document

Número de DOGV
:   4940

Data del DOGV
:   07-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1086


Organisme emissor
:   Ajuntament de Monòver

Tipus de document
:   Anunci

Informació pública de l'alternativa tècnica proposta de programa, composta de pla parcial del sector Finca Betíes. [2005/Q1086]
  
L'Alcaldia Presidència d'aquest ajuntament, amb aquesta data, ha dictat el decret que transcrit textualment diu:
  
«Decret número 117/2005
  
Juan Corbí Berenguer, en representació de la mercantil Promotora de Monóvar, SL, amb domicili al carrer del Pintor Lorenzo Casanova, número 64, d'Alacant, registre general d'entrada número 3.551/2004, ha presentat un escrit on indica que pretén dur a terme el desenvolupament urbanístic d'un nou sector denominat Finca Betíes, per a la qual cosa presenta la documentació següent:
  
Pla Parcial del sector Finca Betíes amb el seu expedient d'homologació, estudi d'impacte ambiental i alternativa tècnica de programa, constituïda per memòria i avantprojecte d'urbanització per a la totalitat del sector, com a àmbit de l'única unitat d'execució que s'hi delimita; i sol·licita a l'Ajuntament de Monòver, d'acord amb el que disposa l'article 2.5 i 5 de la Llei Reguladora de l'Activitat Urbanística, sotmetre'l a exposició pública pel procediment ordinari dels articles 46 i 47 de l'esmentada Llei.
  
En virtut de les atribucions conferides a aquesta Alcaldia per la Llei 7/1985, de 2 d'abril, Reguladora de les Bases de Règim Local, i en compliment dels articles 45.1, 46 i 47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, mitjançant aquest edicte resolc:
  
Primer
  
Sotmetre a informació pública l'alternativa tècnica proposta de programa, composta de pla parcial del sector Finca Betíes amb el seu expedient d'homologació, estudi d'impacte ambiental i alternativa tècnica de programa, constituïda per memòria i avantprojecte d'urbanització per a la totalitat del sector, com a àmbit de l'única unitat d'execució que s'hi delimita, promogut per Juan Corbí Berenguer, en representació de la mercantil Promotora de Monóvar, SL.
  
Segon
  
Aquesta informació pública té caràcter de simultani concurs públic per a la selecció de l'urbanitzador, i s'hi pot presentar alternativa, al·legacions i proposicions tecnicojurídiques durant el termini d'un mes, comptat des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal, i la publicació en un diari d'informació general editat a la Comunitat Valenciana.
  
Tercer
  
Les proposicions juridicoeconòmiques podran presentar-se durant els cinc dies següents al venciment del termini d'informació pública derivat de la inserció de l'edicte en el Diari Oficial de la Generalitat Valenciana.
  
Quart
  
Si durant els 10 primers dies d'informació pública alguna persona es compromet a presentar una alternativa tècnica substancialment diferent de la inicial i en presta caució en la quantia que reglamentàriament es determine, els terminis es prorrogaran per 20 dies addicionals. També, durant els 10 primers dies, els propietaris que declinen cooperar amb l'actuació, podran manifestar-ho davant de l'ajuntament sol·licitant ser expropiats pel preu del valor inicial.
  
Cinqué
  
L'acte d'obertura de pliques es realitzarà en la següent data hàbil a la conclusió del termini per a presentar-les. Del seu desenvolupament i resultat s'alçarà acta, sota fe pública i davant de dos testimonis. Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període, podran associar-se unint els seus propietaris.
  
Sisé
  
L'expedient podrà consultar-se a l'Oficina Tècnica de l'Ajuntament de Monòver, els dies laborables de 09.00 a 14.00 hores.
  
Seté
  
Notificar aquesta resolució a tots els propietaris de terrenys afectats en l'àmbit de l'àrea d'actuació del pla parcial Finca Betíes, promogut per Juan Corbí Berenguer, en representació de la mercantil Promotora de Monóvar, SL, així com remetre aquest edicte al Diari Oficial de la Generalitat Valenciana i a un diari d'informació general editat a la Comunitat Valenciana».